|  |  |  |  |  |  |
| --- | --- | --- | --- | --- | --- |
| cali | | |  |  | |
| “The Tipping Point” The Tipping Point Αστική Μη Κερδοσκοπική | | |  | Θεματική: Δημιουργώ και Καινοτομώ  Υποθεματική: Γνωρίζω τα επαγγέλματα, Νεανική Επιχειρηματικότητα, Νέες Τεχνολογίες  Απευθύνεται σε μαθητές/μαθήτριες: Α, Β και Γ Γυμνασίου  Διάρκεια στο τετράμηνο: 4-7 Εργαστήρια | |
|  | | |  |  | |
| **Περιγραφή (50-100 λέξεις)**Μέσω του προγράμματος “The Tipping Point” μαθητές/-τριες Γυμνασίου, ακόμη από το πιο απομακρυσμένο χωριό της Ελλάδας, έχουν τη δυνατότητα να γνωρίσουν μια ευρεία γκάμα επαγγελμάτων αλληλοεπιδρώντας με ανθρώπους-πρότυπα (μέντορες) από όλο τον κόσμο.Με τη βοήθεια της τεχνολογίας, μέσω live ομαδικών συνεδριών (σύγχρονα) και ασύγχρονων video-απαντήσεων (ασύγχρονα), επαγγελματίες διαφορετικών ειδικοτήτων, από ερευνητές και μηχανικούς του CERN μέχρι καλλιεργητές μανιταριών και γιατρούς του διπλανού νησιού, απαντούν σε ερωτήσεις μαθητών/-τριών και μοιράζονται την καθημερινότητά τους, τα οφέλη που αποκομίζουν από το επάγγελμά τους, τις δυσκολίες που έχουν αντιμετωπίσει, καθώς και τις απαιτήσεις του αντικειμένου. Παράλληλα, οι μαθητές/-τριες έχουν την ευκαιρία να γνωρίσουν/ενημερωθούν για επαγγέλματα του μέλλοντος, καθώς και ιδέες/ευκαιρίες που μπορούν να ευδοκιμήσουν επαγγελματικά στον τόπο τους, συναντώντας ανθρώπους-πρότυπα (μέντορες), οι οποίοι επέλεξαν να επιχειρήσουν και να καινοτομήσουν, παραμένοντας στον τόπο που γνωρίζουν καλύτερα.Στόχος του προγράμματος είναι:Η ενημέρωση των μαθητών/-τριών για ακαδημαϊκές και επαγγελματικές επιλογές, ώστε να πάρουν περισσότερο συνειδητοποιημένες αποφάσεις για τη μετέπειτα πορεία τους,Οι μαθητές/-τριες να διευρύνουν τους ορίζοντές τους μέσα από νέα ερεθίσματα και γνώση, που θα τους βοηθήσουν να ανακαλύψουν τα ενδιαφέροντά τους.**Στοχευόμενες δεξιότητες****Δεξιότητες Μάθησης** Δημιουργικότητα (Creativity)  Επικοινωνία (Communication)  Κριτική σκέψη (Critical thinking)  Συνεργασία (Collaboration)  **Δεξιότητες Ζωής**  Ενσυναίσθηση και ευαισθησία  Κοινωνικές Δεξιότητες  Προσαρμοστικότητα  Πρωτοβουλία  **MIT:Δεξιότητες της τεχνολογίας και της επιστήμης**  Πληροφορικός γραμματισμός (ICT literacy)  Ψηφιακός γραμματισμός (digital literacy)  **Δεξιότητες του Νου**  Στρατηγική σκέψη  Μελέτη περιπτώσεων (case studies) **Δραστηριότητες**  **1ο εργαστήριο: Προετοιμασία ομαδικής συνεδρίας**  **(χρονική διάρκεια - 1 ώρα)**  Προκειμένου να προγραμματιστεί μια ομαδική συνεδρία:   * **Επιλογή θεμάτων:** Ο υπεύθυνος καθηγητής συζητάει με τους μαθητές σχετικά με τις προτιμήσεις πεδίων ενδιαφέροντος κατά προτεραιότητα και επιλέγουν δύο θέματα για τα οποία επιθυμούν να ενημερωθούν. * **Δημιουργία προσκλήσεων:** Σύμφωνα με τα δύο αυτά θέματα, ο καθηγητής και οι μαθητές αναζητούν τους κατάλληλους μέντορες από το κάθε πεδίο και ο καθηγητής δημιουργεί και αποστέλλει τα δύο σχετικά αιτήματα (προσκλήσεις) μέσα από την πλατφόρμα, όπου αναφέρεται το θέμα της συνεδρίας, η διάρκεια, η ημερομηνία και η ώρα, το όνομα του σχολείου και η τάξη που ενδιαφέρεται για τη συνεδρία. * **Δημιουργία ατζέντας της ομαδικής συνεδρίας:** οι μαθητές, μέσω του υπεύθυνου καθηγητή δημιουργούν από πριν την ατζέντα της ομαδικής συνεδρίας θέτοντας τις ερωτήσεις τους με βάση τα ενδιαφέροντα τους καθώς και τι ακριβώς επιθυμούν να συζητήσουν με το μέντορα. Ο υπεύθυνος εκπαιδευτικός συλλέγει τις ερωτήσεις και με την αποδοχή του αιτήματος από το μέντορα τις καταγράφει στην πλατφόρμα.   **2ο εργαστήριο: Ομαδικές Συνεδρίες στην τάξη**  **(χρονική διάρκεια - 1 ώρα: 20’ η κάθε συνεδρία και 10’ η διαδικασία αξιολόγησης της κάθε συνεδρίας)**  Πραγματοποίηση των δύο προγραμματισμένων ομαδικών συνεδριών μέσω τηλεδιάσκεψης.  Προτεινόμενη δομή μιας ομαδικής συνεδρίας:  1. 5’ παρουσίαση μέντορα (ιστορία σταδιοδρομίας, εργασία, καθημερινότητα)  2. 10’ ο μέντορας απαντάει στις ερωτήσεις που του έχουν ήδη τεθεί  3. 5΄ ανοιχτή συζήτηση  Μετά το πέρας της ομαδικής συνεδρίας, ο υπεύθυνος καθηγητής διανέμει στους μαθητές φόρμα αξιολόγησης σχετικά με τη συνεδρία, την οποία οι μαθητές συμπληρώνουν ανώνυμα.  **3ο εργαστήριο: Ασύγχρονες ερωτήσεις-απαντήσεις (Topics)**  **(χρονική διάρκεια - 1 ώρα)**  Οι μαθητές, έχοντας ενημερωθεί από τις δύο ομαδικές συνεδρίες για τα επαγγέλματα που τους ενδιαφέρουν, θέτουν επιπλέον ερωτήσεις σχετικά με απορίες που ενδεχομένως έχουν/ προέκυψαν μετά την ομαδική συνεδρία μέσω της ασύγχρονης λειτουργίας των Topics.   * Ο καθηγητής δημιουργεί δύο Topics (θεματικές) στην πλατφόρμα, όπου οι μαθητές θέτουν γραπτώς πιο συγκεκριμένες ερωτήσεις ασύγχρονα. * Πολλαπλοί μέντορες, εξειδικευμένοι στις δύο διαφορετικές θεματικές απαντούν στις ερωτήσεις σε διάστημα 5-7 ημερών, μέσω video 100 δευτερολέπτων.   Οι ερωτήσεις και οι απαντήσεις είναι ορατές σε όλους τους συμμετέχοντες του σχολείου.  **4ο εργαστήριο: Προετοιμασία ομαδικής συνεδρίας (χρονική διάρκεια - 1 ώρα)** - βλ. 1ο εργαστήριο  **5ο εργαστήριο: 2ο εργαστήριο: Ομαδικές Συνεδρίες στην τάξη** **(χρονική διάρκεια - 1 ώρα)** - βλ. 2ο εργαστήριο  **6ο εργαστήριο: Ασύγχρονες ερωτήσεις-απαντήσεις (Topics) (χρονική διάρκεια - 1 ώρα)** - βλ. 3ο εργαστήριο  **7ο εργαστήριο: Συνολική αξιολόγηση του προγράμματος**  **(χρονική διάρκεια - 45’)**  Μετά το πέρας των ομαδικών συνεδριών οι μαθητές και οι εκπαιδευτικοί καλούνται να ανατροφοδοτήσουν συνολικά το πρόγραμμα και την εμπειρία τους συμπληρώνοντας φόρμα αξιολόγησης σε έντυπη μορφή. Η συμπλήρωση της φόρμας από τους μαθητές πραγματοποιείται ανώνυμα. **Προσαρμογές για εμποδιζόμενους μαθητές** Το πρόγραμμα υλοποιείται μέσω υπολογιστή στον χώρο μιας σχολικής τάξης. Σε συνεργασία με τον υπεύθυνο καθηγητή, τάξεις μαθητών έχουν τη δυνατότητα να συμμετέχουν και να εμπλακούν στο πρόγραμμα χωρίς να αποκλειστεί κανένας. Σε περίπτωση μάλιστα που η σχολική μονάδα συνδυάζει και την ύπαρξη Παράλληλης Στήριξης σε μαθητές μιας τάξης, μπορεί να συμβάλει ακόμη περισσότερο κατά τη διάρκεια όλου του προγράμματος.  Επίσης, στο πλαίσιο του προγράμματος δίνεται η δυνατότητα για επιλογή της γλώσσας που θα πραγματοποιηθεί η ομαδική συνεδρία. **Επέκταση** Οι υπεύθυνοι καθηγητές που αξιοποιούν το πρόγραμμα δίνουν την ευκαιρία στους μαθητές τους να γνωρίσουν επιστήμες, κλάδους και επαγγέλματα που επιθυμούν. Η υλοποίηση του προγράμματος ενδείκνυται να αξιοποιηθεί συνδυαστικά με επιπλέον δράσεις στο πλαίσιο της εκπαιδευτικής διαδικασίας.  Ενδεικτικά:   * Στο πλαίσιο ενός μαθήματος (π.χ Φυσική Αγωγή, Καλλιτεχνικά κ.α) ο εκπαιδευτικός μπορεί να αξιοποιήσει τις ομαδικές συνεδρίες προγραμματίζοντας μια τηλεδιάσκεψη με έναν αθλητή ή με κάποιον ζωγράφο προκειμένου να γνωρίσουν την καθημερινότητα και το επάγγελμα του. Με αυτόν τον τρόπο οι μαθητές συνδυάζουν τη σχολική γνώση με τα ενδιαφέροντα τους και τις πραγματικές καταστάσεις ζωής, μέσα από τις εμπειρίες και τις γνώσεις επαγγελματιών. * Κατά τη διάρκεια της εκπαιδευτικής διαδικασίας οι εκπαιδευτικοί μπορούν να συνδυάσουν τη θεωρητική γνώση ενός μαθήματος (π.χ. Φυσική) με τις πρακτικές γνώσεις και εμπειρίες ενός μηχανολόγου στο ερευνητικό κέντρο CERN. Με αυτό τον τρόπο οι μαθητές μπορούν να μάθουν στην πράξη τα όσα έμαθαν από το μάθημα, καθώς και να γνωρίσουν την καθημερινότητα και τις προκλήσεις του επαγγέλματος. * Με αφορμή τις Παγκόσμιες Ημέρες π.χ. Παγκόσμια Ημέρα Ποίησης, Παγκόσμια Ημέρα Περιβάλλοντος, οι εκπαιδευτικοί σε συνεργασία με τους μαθητές μπορούν να αξιοποιήσουν το πρόγραμμα προσκαλώντας σχετικούς επαγγελματίες, όπως για παράδειγμα έναν ποιητή ή έναν περιβαλλοντολόγο. Μέσω αυτής της δυνατότητας, οι μαθητές, θα ενημερωθούν για την αξία και τη σημασία των Παγκόσμιων Ημερών όσο και για τα επαγγέλματα των μεντόρων. * Στο πλαίσιο του μαθήματος “Project” ανάλογα με το θέμα που έχουν επιλέξει να ασχοληθούν οι μαθητές σε συνεργασία με τον υπεύθυνο καθηγητή μπορούν να αξιοποιήσουν το πρόγραμμα του Tipping Point. Για παράδειγμα σε μια θεματική με τίτλο “Περιβάλλον και Αειφόρος Ανάπτυξη” οι μαθητές έχουν τη δυνατότητα να συνδυάσουν τις πηγές πληροφόρησης τους για τη συγκεκριμένη θεματική συνομιλώντας με επαγγελματίες του αντικειμένου μέσω μιας πιο βιωματικής ομαδικής συνεδρίας.  **Αξιολόγηση** Μετά το πέρας κάθε ομαδικής συνεδρίας, οι μαθητές και οι υπεύθυνοι καθηγητές συνεργάζονται για την αξιολόγηση της επικοινωνίας τους με το μέντορα. Συγκεκριμένα, οι υπεύθυνοι καθηγητές διανέμουν στους μαθητές μία φόρμα αξιολόγησης σε έντυπη μορφή σχετικά με τη συνεδρία, την οποία οι μαθητές συμπληρώνουν ανώνυμα. Επιπλέον, η διαδικασία της ανατροφοδότησης υπάρχει και κατά την ολοκλήρωση του προγράμματος, όπου εκπαιδευτικοί και μαθητές/-τριες καλούνται να αξιολογήσουν συνολικά το πρόγραμμα και την εμπειρία τους. |  | | | **Σύνδεση με το Π.Σ:**Επαγγελματικός προσανατολισμός**Εκτυπώσιμο Υλικό**  * Φόρμα αξιολόγησης (9\_Φόρμα αξιολόγησης για κάθε συνεδρία προς μαθητές και εκπαιδευτικούς.pdf * Ερωτηματολόγιο Μαθητών (7\_Ερωτηματολόγιο προς τα παιδιά\_Συνολική αξιολόγηση.pdf) * Ερωτηματολόγιο Εκπαιδευτικών (8\_Ερωτηματολόγιο προς το εκπαιδευτικό προσωπικό\_Συνολική Αξιολόγηση.pdf)  **Απαραίτητοι Σύνδεσμοι** <https://www.thetippingpoint.org.gr/> **Οπτικοακουστικό υλικό**Bιβλιοθήκη ερωτοαπαντήσεων, η οποία Μέσω της πλατφόρμας είναι διαθέσιμη και ορατή σε όλους τους συμμετέχοντες, μαθητές και εκπαιδευτικούς.**Διαδραστικό υλικό****Υποστήριξη εκπαιδευτικού** **Επιμόρφωση:** Η ομάδα του The Tipping Point (TTP) προτίθεται να αναλάβει την εκπαίδευση των υπεύθυνων καθηγητών σχετικά με τη χρήση της πλατφόρμας, η οποία πραγματοποιείται διαδικτυακά στον χρόνο που επιθυμούν οι ίδιοι και έχει διάρκεια 30΄. Μετά το πέρας της εκπαίδευσης, αποστέλλεται με email αναλυτικό εγχειρίδιο με όλες τις απαραίτητες πληροφορίες σε ηλεκτρονική μορφή. Επιπλέον, καθ’ όλη τη διάρκεια του προγράμματος υπάρχει συνεχή υποστήριξη από την ομάδα του TTP (χωρίς φυσική παρουσία). |